CELEX: 32005D0506
Language: hu
Date: 2005-07-14 00:00:00
Title: 2005/506/EK: A Bizottság határozata (2005. július 14.) egy albán létesítménynek a tagállamok által állati bél behozatalára feljogosított harmadik országbeli létesítmények ideiglenes jegyzékeibe való felvétele tekintetében a 99/120/EK határozat módosításáról (az értesítés a C(2005) 2657. számú dokumentummal történt)   (EGT vonatkozású szöveg)

15.7.2005   
            
            
               HU
            
            
               Az Európai Unió Hivatalos Lapja
            
            
               L 184/68
            
         A BIZOTTSÁG HATÁROZATA
   (2005. július 14.)
   egy albán létesítménynek a tagállamok által állati bél behozatalára feljogosított harmadik országbeli létesítmények ideiglenes jegyzékeibe való felvétele tekintetében a 99/120/EK határozat módosításáról
   (az értesítés a C(2005) 2657. számú dokumentummal történt)
   (EGT vonatkozású szöveg)
   (2005/506/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra (1) és különösen annak 2. cikke (4) bekezdésére,
   mivel:
   
               (1)
            
            
               A tagállamok által állati bél behozatalára feljogosított harmadik országbeli létesítmények ideiglenes jegyzékeinek megállapításáról szóló, 1999. január 27-i 99/120/EK bizottsági határozat (2) ideiglenes jegyzékeket állít fel a tagállamok által állati bél behozatalára feljogosított harmadik országbeli létesítményekről.
            
         
               (2)
            
            
               Albánia egy olyan állatibél-termeléssel foglalkozó létesítmény nevét nyújtotta be, amelyet illetően a felelős hatóságok igazolják, hogy megfelel a közösségi szabályoknak.
            
         
               (3)
            
            
               Ennek megfelelően ezt a létesítményt fel kell venni a 99/120/EK határozatban meghatározott listákra.
            
         
               (4)
            
            
               Mivel az érintett létesítményben még nem kerültek végrehajtásra a helyszíni szemlék, az ebből behozott termékekre nem alkalmazható a harmadik országokból a Közösségbe érkező termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/98/EK tanácsi irányelvnek (3) a fizikai ellenőrzések gyakoriságának csökkentésére vonatkozó rendelkezése.
            
         
               (5)
            
            
               A 99/120/EK határozatot ennek megfelelően módosítani kell.
            
         
               (6)
            
            
               Az e határozatban előírt intézkedések összhangban állnak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 99/120/EK határozat melléklete e határozat mellékletének megfelelően módosul.
   2. cikk
   Ezt a határozatot 2005. július 22-től kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2005. július 14-én.
      
         
            a Bizottság részéről
         
         Markos KYPRIANOU
         
            a Bizottság tagja
         
      
   
   
      (1)  HL L 243., 1995.10.11., 17. o. A legutóbb a 2004/41/EK európai parlamenti és tanácsi irányelvvel (HL L 157., 2004.4.30., 33. o.) módosított határozat (helyesbítés: HL L 195., 2004.6.2., 12. o.).
   
      (2)  HL L 36., 1999.2.10., 21. o. A legutóbb a 2003-as csatlakozási okmánnyal módosított határozat.
   
      (3)  HL L 24., 1998.1.30., 9. o. A legutóbb a 882/2004/EK európai parlamenti és tanácsi rendelettel (HL L 165., 2004.4.30., 1. o.) módosított irányelv (helyesbítés: HL L 191., 2004.5.28., 1. o.).
   
      MELLÉKLET
      A melléklet a következő szöveggel egészül ki:
      
         „País: Albania/Země: Albánie/Land: Albanien/Land: Albanien/Riik: Albaania/Χώρα: Αλβανία/Country: Albania/Pays: Albanie/Paese: Albania/Valsts: Albānija/Šalis: Albania/Ország: Albánia/Pajjiż: L-Albanija/Land: Albanië/Państwo: Albania/País: Albânia/Krajina: Albánsko/Država: Albanija/Maa: Albania/Land: Albanien
         
                     1
                  
                  
                     2
                  
                  
                     3
                  
                  
                     4
                  
                  
                     5
                  
               
                     1.7.2005
                  
                  
                     Ital Casing
                  
                  
                     Korcë
                  
                  
                     Korcë
                  
                  
                     1
                  
               
                     1.
                  
                  
                     Tekintet nélkül a korra, a szarvasmarhák epésbéltől a végbélig terjedő belét és az abból készült termékeket kivéve, az 1999/2001/EK rendeletben előírtak szerint. Ez a kivétel nem vonatkozik az Argentínában, Ausztráliában, Brazíliában, Chilében, Costa Ricában, Nicaraguában, Új-Zélandon, Panamában, Paraguayban és Uruguayban született, tenyésztett és levágott állatokból készített termékekre.”